bse
కార్పొరేట్‌ ఫలితాలు, కాంట్రాక్టుల ముగింపే కీలకం
ముంబయి: అంతర్జాతీయ ధోరణులతో హెచ్చుతగ్గులకులోనైనా మార్కెట్లలో ఇన్వెస్టర్లు వచ్చేవారం కార్పొ రేట్‌ ఫలితాలు, ఎఫ్‌అండ్‌ఒల ముగింపుపై దృష్టి పెట్టే అవకాశం ఉంది. గురువారం కాంట్రాక్టుల గడువు ముగుస్తోంది. వచ్చేవారం మేసిరీస్‌కు తమ తమ పొజిషన్లను ట్రేడర్లు రోలోవర్‌ చేసుకుంటారు. దీనివల్ల దేశీయ మార్కెట్లలో హెచ్చుతగ్గులకు అవ కాశం ఉంటుంది. మరోపక్క ఫలితాలసీజన్‌ కావ డంతో వచ్చేవారం ఎక్కువ కంపెనీలు నాలుగో త్రైమాసిక పనితీరును వెల్లడిస్తాయి. ఫలితాల ఆధా రంగానే ఎక్కువ షేర్లు మార్పులు చోటుచేసుకునే అవకాశం ఉంది. వచ్చేవారం రిలయన్స్‌, అల్ట్రాటెక్‌ సిమెంట్‌, ఐబి హౌసింగ్‌, యాక్సిస్‌బ్యాంకు, విప్రో, కోటక్‌ మహీంద్ర బ్యాంకు, మారుతిసుజుకి, అంబు జాసిమెంట్‌, ఐడిఎఫ్‌సి సంస్థలున్నాయి. వీటితో పాటు నెలాఖరున పెట్రో ఉత్పత్తులధరలత సవరణ ను చేపట్టనున్నందున ఆయిల్‌ మార్కెటింగ్‌ కంపె నీల షేర్లు సైతం కొంతమేర వెలుగులో ఉంటాయి. అంతర్జాతీయ మార్కెట్లలో ముడిచమురుధరల ఆధారంగా ప్రతి 15రోజులకోసారి పెట్రో ఉత్పత్తుల ధరలను సవరిస్తున్న సంగతి తెలిసిందే. విమాన యానరంగ కౌంటర్లు సైతం కొంత క్రియాశీలకంగా ఉంటాయి.
విమానకంపెనీల నిర్వహణ వ్యయాల్లో జెట్‌ ఇంధన వాటాయే 50శాతంవరకూ ఉంటుంది. ధరల సవరణ ప్రభావం వీటిపై కనిపిస్తుంటుందని నిపుణులు పేర్కొంటున్నారు. దీనితో ముడిచమురు ధరలకు ప్రాధాన్యం ఉన్నట్లు అంచనా. ఇక గడచిన ఎనిమిది ట్రేడింగ్‌ల నుంచి అమ్మకాలపై ఎక్కువ మక్కువ చూపించిన విదేశీ పోర్టుఫోలియో ఇన్వె స్టర్లు దేశీయ స్టాక్స్‌పై విముఖంగా ఉన్నారు. ఇదే బాటలో శుక్రవారం మరోసారి దాదాపు రూ.978 కోట్లకుపైగా పెట్టుబడులను వెనక్కి తీసుకున్నారు. నగదు విభాగంలో గడచిన నాలుగురోజుల్లో నూ ఎఫ్‌పిఐలు రూ.2వేల కోట్ల విలువైన స్టాక్స్‌ విక్రయించిన సంగతి తెలిసిందే. కాగా గడచిన మూడురోజుల్లో రూ.1400 కోట్లను ఇన్వెస్ట్‌ చేసిన దేశీయ ఫండ్స్‌ శుక్రవారం మరింత అధికం గా రూ.1132 కోట్ల విలువైన స్టాక్స్‌ కొనుగోలు చేయడం ప్రస్తావించదగ్గ విషయం.
దీనితో అటు ఎఫ్‌పిఐలు, ఇటు దేశీయ ఫండ్స్‌ తీరు మార్కెట్లకు కీలకంగా నిలుస్తున్నట్లు విశ్లేషకులు తెలిపారు. మరోవైపు డాలరు మారకంలో రూపాయి కదలి కలకు ఎక్కువ ప్రాధాన్యత ఉన్నట్లు తెలుస్తోంది. ఇక విదేశీ ధోరణులు సైతం మార్కెట్లను ప్రభావితం చేస్తాయి. ఫ్రాన్స్‌లో జరుగుతున్న అధ్యక్ష ఎన్నికల్లో ఇప్పటికే కొంత అనిశ్చితి నెలకొని ఉంది. ఓవైపు వామపక్ష, మరోపక్కట ఇతర అభ్యర్ధుల మధ్య గట్టిపోటీ కనిపిస్తున్నది. దీనితో ఆదివారం వెలువడే తుదిఫలితాలపై ప్రపంచ వ్యాప్తంగా ఆసక్తి నెలకొని ఉందని అంచనా. గురువారం యూరోపియన్‌ కేంద్ర బ్యాంకు తన ద్రవ్యవిధాన సమీక్ష నిర్వహి స్తుంది. అమెరికా గృహకొనుగోళ్ల గణాంకాలు మంగళవారం విడుదలవుతాయి. దీనివల్ల వచ్చేవారం ప్రధానంగా క్యూ4 ఫలితాలతోపాటు ఎఫ్‌అండ్‌ఒ ముగింపు ఆధారంగా మార్కెట్లు కొనసాగే అవకాశం ఉందని స్పష్టంగా చెప్పగలం.